Legal Document

Category: 774

Text:
128. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ10/Α/43713/2971  της 8/22 Νοεμ. 1996 (Β΄ 1058)  Επανακαθορισμός της σύνθεσης και των αρμοδιοτήτων του Συμβουλίου Έργων Πολιτικής Αεροπορίας (Σ.Ε.Π.Α.). Έχοντας υπόψη: 1.Τις διατάξεις: α)Της αριθ. Δ10/Α/32826/2194/25-8-92 κοινής απόφασης των Υπουργών Προεδρίας της Κυβέρνησης και Μεταφορών και Επικοινωνιών περί "Περιορισμού Συλλογικών Οργάνων της ΥΠΑ΄ (ΦΕΚ 548/Β) η οποία εκδόθηκε σύμφωνα με το άρθρ. 4 του Νομ. 2026/1992 (ΦΕΚ Α 43). β)Της παρ. 1δ του άρθρ. 1 του Π.Δ. 129/92 (ΦΕΚ Α 65) περί "Περιορισμού συναρμοδιοτήτων κατά την έκδοση υπουργικών αποφάσεων σε θέματα αρμοδιότητας υπουργείων". γ)Του Π.Δ. 56/89 (ΦΕΚ Α28) "Περί του Οργανισμού της ΥΠΑ του Υπουργείου Μεταφορών και Επικοινωνιών" όπως τροποποιήθηκε με το Π.Δ. 439/89 (ΦΕΚ Α190), το Π.Δ. 19/92 (ΦΕΚ Α4, Π.Δ. 35/93 (ΦΕΚ Α13) και το Π.Δ. 80/96 (ΦΕΚ Α62). δ)Του άρθρου έκτου παρ. 1 του Ν. 2338/95.  ε)Του άρθρου 29Α του Ν. 1558/85 Κυβέρνηση και Κυβερνητικά Όργανα" όπως αυτό προστέθηκε με το άρθρ. 27 του Νομ. 2081/92 (ΦΕΚ Α154) στ)Του Ν.Δ. 714/70 περί ιδρύσεως ΔΕΜ κλπ." (ΦΕΚ Α238), όπως τροποποιήθηκαν με το Ν. 1340/83 (ΦΕΚ Α35). 2.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού 3.Την ανάγκη αποτελεσματικότερης λειτουρ-γίας του Συμβουλίου Έργων Πολιτικής Αεροπορίας με συμμετοχή σ’ αυτό μελών με ειδικές (Μετά τη σελ. 526,464) Σελ. 526,465 Τεύχος 1241–Σελ. 97 Υπηρεσία Πολιτικής Αεροπορίας 38.Κ.α.127-128 79 γνώσεις και εμπειρία σε θέματα αρμοδιότητας του ανωτέρω Συμβουλίου, αποφασίζουμε: 1.Επανακαθορίζουμε τη σύνθεση του Συμβουλίου Έργων Πολιτικής Αεροπορίας (Σ.Ε.Π.Α) ως εξής: α)Πρόεδρος του Σ.Ε.Π.Α. ορίζεται ένας εκ των Υποδιοικητών της ΥΠΑ, κατά προτίμηση Μηχανικός Διπλωματούχος Ανωτάτου Εκπαιδευτικού Ιδρύματος. Τον Πρόεδρο, απόντα ή κωλυόμενο, αναπληροί έτερος Υποδιοικητής.  β)Μέλη του Σ.Ε.Π.Α. ορίζονται: αα)Ο Προϊστάμενος της Διεύθυνσης Τεχνικών Υπηρεσιών της Κεντρικής Υπηρεσίας της ΥΠΑ, μετά του αναπληρωτή του. ββ)Ο Προϊστάμενος της Διεύθυνσης Ηλεκτρομηχανολογικών Εγκαταστάσεων της ΚΥ/ΥΠΑ, μετά του αναπληρωτή του. γγ)Ο Προϊστάμενος της Διεύθυνσης Νομικών Υποθέσεων της ΚΥ/ΥΠΑ, μετά του αναπληρωτού του. δδ)Ο Προϊστάμενος της Διεύθυνσης Αερολιμένων της ΚΥ/ΥΠ, μετά του αναπληρωτή του. εε)Ένας εκπρόσωπος του Τεχνικού Επιμελητηρίου Ελλάδος (Τ.Ε.Ε.). ο οποίος υποδεικνύεται μετά του αναπληρωτή του από τον Πρόεδρο του Τ.Ε.Ε. στ.στ)Ένας εκπρόσωπος του Υπουργείου Χωροταξίας, Περιβάλλοντος και Δημοσίων Έργων (ΥΠΕΧΩΔΕ), τεχνικός υπάλληλος με Α΄ βαθμό ΠΕ Κατηγορίας, ο οποίος υποδεικνύεται, μετά του αναπληρωτή του, από τον Υπουργό ΠΕ.ΧΩ.Δ.Ε. 2.Το κατά την υποπαράγρ. (β) περίπτ. (δδ) της προηγούμενης παραγράφου μέλος, όταν το Συμβούλιο δεν επιλαμβάνεται θεμάτων αρμοδιότητας της Διεύθυνσης Αερολιμένων, αντικαθίσταται, μετά ψήφου, από τον οικείο Προϊστάμενο της Διεύθυνσης, θέματα της οποίας έχουν εισαχθεί και συζητούνται στο Σ.Ε.Π.Α. 3.Η συγκρότηση του Σ.Ε.Π.Α γίνεται με απόφαση του Διοικητή της Υ.Π.Α. Με την ίδια απόφαση ορίζονται ο αναπληρωτής του Προέδρου και των μελών του. 4.Καθήκοντα Γραμματέα του Σ.Ε.Π.Α. εκτελεί υπάλληλος της Υ.Π.Α.. που ορίζεται με τον αναπληρωτή του με την απόφαση συγκρότησης. 5.Το Σ.Ε.Π.Α. είναι σε απαρτία όταν είναι παρόντες ο Πρόεδρος ή ο αναπληρωτής του και τρία τουλάχιστον από τα μέλη του. 6.Ο Πρόεδρος του Σ.Ε.Π.Α. μπορεί να καλεί στις συνεδριάσεις του οποιοδήποτε υπάλληλο της Υ.Π.Α. ή εξειδικευμένο επιστήμονα ως εμπειρογνώμονα, δυνάμενο να έχει έγκυρη γνώμη επί του συζητουμένου θέματος. Σελ. 526,466 Τεύχος 1241–Σελ. 98 7.Τα θέματα εισηγούνται στο Σ.Ε.Π.Α. οι Προϊστάμενοι των Διευθύνσεων των Τεχνικών Υπηρεσιών ή των Η/Μ εγκαταστάσεων της ΚΥ/Υ.Π.Α. ή ο αντίστοιχος Προϊστάμενος της Οργανικής Μονάδας της Υ.Π.Α. κατόπιν προσκλήσεως του Προέδρου, ανάλογα με το συζητούμενο θέμα. Σε περίπτωση απουσίας ή κωλύματος των ανωτέρω, τα θέματα εισηγούνται στο Συμβούλιο οι Προϊστάμενοι των αντίστοιχων με το θέμα Τμημάτων ή οι αρχαιότεροι υπάλληλοι του τμήματος, κατόπιν προσκλήσεως του Προέδρου. Στην περίπτωση αυτή, οι εισηγητές μετέχουν στη σύνθεση του Συμβουλίου χωρίς δικαίωμα ψήφου. 8.Αποστολή του Σ.Ε.Π.Α. είναι η γνωμοδότηση για όλα τα σχετικά με εκτέλεση έργων θέματα που ορίζουν οι διατάξεις του Ν.Δ. 714/70 (ΦΕΚ 238Α), του Π.Δ. 474/74 (ΦΕΚ 184Α), του κανονισμού Εκπόνησης Μελετών Έργων και Τεχνικών Προδιαγραφών Υ.Π.Α., σε συνδυασμό με τις διατάξεις του Νομ. 716/77 (ΦΕΚ 295Α), του Νομ. 1418/84 (ΦΕΚ 23Α) και των σχετικών κειμένων διατάξεων της ισχύουσας νομοθεσίας περί μελετών και εκτέλεσης των Δημοσίων Έργων που διέπουν τα έργα της ΥΠΑ. 38.Κ.α.128 Υπηρεσία Πολιτικής Αεροπορίας 80 Επίσης παρέχει τη γνώμη του για τα εξής θέματα, τα οποία παραπέμπονται σ’ αυτό από το έχον την αποφασιστική, κατά περίπτωση, αρμοδιότητα Όργανο της Υ.Π.Α. σύμφωνα με τις κείμενες διατάξεις και ανάλογα με τον προϋπολογισμό του Έργου: α)Έγκριση των μελετών (τευχών-σχεδίων) καθώς και των σχεδίων Διακήρυξης διαγωνισμών. β)Έγκριση του αποτελέσματος ή της ακύρωσης ή της μερικής επανάληψης της δημοπρασίας. γ)Λήψη αποφάσεων επί των αντιρρήσεων κατά του κύρους των δημοπρασιών. δ)Διενέργεια διαγωνισμών μεταξύ περιορισμένου αριθμού προσκαλουμένων εργοληπτικών επιχειρήσεων ή απ’ ευθείας ανάθεση του έργου, στις εξαιρετικές περιπτώσεις που προβλέπονται από τις κείμενες διατάξεις. ε)Έγκριση συγκριτικών πινάκων ή ανακεφαλαιωτικών πινάκων, μετά των Πρωτοκόλλων Κανονισμού Τιμών μονάδος νέων εργασιών και συμπληρωματικών συμβάσεων έργων και μελετών, παρατάσεων προθεσμίας, εφόσον επηρεάζεται η αναθεώρηση του έργου. στ)Κάθε άλλο θέμα που παραπέμπεται σ’ αυτό αρμοδίως, στα πλαίσια της ισχύουσας νομοθεσίας. 9.Από τις δημοσιεύσεως της παρούσας καταργείται η παρ. 1 του άρθρ 1 της αρ. Δ10/Α/32826/ 2194/25-8-92 κοινής απόφασης των Υπουργών Προεδρίας Κυβερνήσεως και Μεταφορών και Επικοινωνιών (ΦΕΚ 548 Β΄). Μέχρι να συγκροτηθεί το Σ.Ε.Π.Α. σύμφωνα με τις διατάξεις της παρούσας απόφασης, εξακολουθεί να λειτουργεί με την υπάρχουσα σύνθεσή του. 10.Ισχύς της παρούσας από τη δημοσίευσή της στην Εφημερίδα της Κυβερνήσεως. 129. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΏΝ ΚΑΙ ΕΠΙΚΟΙΝΩΝΙΩΝ  Αριθ. Δ4/Α/44429/5825  της 14-27 Νοεμ. 1996 (ΦΕΚ Β΄ 1062) Έγκριση των προγραμμάτων εκπαίδευσης των Ελεγκτών Εναέριας Κυκλοφορίας της ΥΠΑ και της διδακτέας ύλης.